<classify> BAADA ya mipango ya muda mrefu ya kuanza kuchapisha sarafu zake yenyewe kukwama, hatimaye mwishoni mwa wiki iliyopita Serikali ya Uganda ilitia saini na Ujerumani kuanza rasmi uchapishaji wa sarafu zake.Mipango hiyo iliyoanza kuratibiwa na serikali tangu miaka ya 2000 ilikwama kutokana na sababu mbalimbali, ikiwemo kukosa ushirikiano kutoka kwa nchi zilizokuwa zikichapisha sarafu hizo. Mbali na sarafu zake, serikali pia itaanza kuchapisha baadhi ya nyaraka kama vile hati za kusafiria, hundi za serikali pamoja na mashirika ya umma na binafsi.H afla hiyo ya kusainiwa kwa makubaliano kati ya serikali ya Uganda na kampuni ya V eridos Identity Solutions G roup ya Ujerumani, ilishuhudiwa na Rais Y oweri Museveni katika Ikulu ya Entebbe.Serikali ya Uganda iliwakilishwa na mawaziri watatu ambao ni Waziri katika O fisi ya Rais, Esther Mbayo, Waziri wa Fedha, Mipango na Uchumi Matia Kasaija na Waziri wa Nchi Uwekezaji na Ubinafsishaji, Evalyne Anite ambaye ndiye aliyesaini makubaliano ya awali MoU kwa niaba ya Uganda wakati O fisa Mtendaji Mkuu wa V eridos, Dk H erman Sterzinger ndiye aliyewakilisha kampuni hiyo.Baada ya kusainiwa kwa makubaliano hayo, Rais Museveni alisema makubaliano hayo yataisaidia Uganda kutotumia fedha nyingi katika kuchapisha nyaraka mbalimbali kutoka katika nchi za magharibi. Kwa muda mrefu fedha nyingi zimetumika kuchapisha sarafu nje ya nchi. Kwa wastani kila mwaka tumekuwa tukitumia dola za Marekani milioni 25 kwa ajili ya kuchapisha sarafu, alisema Museveni.  <topic>: kitaifa 